CELEX: 62013TN0343
Language: et
Date: 2013-06-28 00:00:00
Title: Kohtuasi T-343/13: 28. juunil 2013 esitatud hagi — CN versus parlament

24.8.2013   
            
            
               ET
            
            
               Euroopa Liidu Teataja
            
            
               C 245/14
            
         28. juunil 2013 esitatud hagi — CN versus parlament
   (Kohtuasi T-343/13)
   2013/C 245/17
   Kohtumenetluse keel: itaalia
   
      Pooled
   
   
      Hageja: CN (Brumath, Prantsusmaa) (esindaja: advokaat M. Velardo)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               mõista hagejale tekitatud varalise kahju eest Euroopa Liidult ja Euroopa Parlamendilt solidaarselt hageja kasuks välja 1 000 euro suurune hüvitis, millele lisandub 6,75 %-line intress;
            
         
               —
            
            
               mõista hagejale tekitatud mittevaralise kahju eest Euroopa Liidult ja Euroopa Parlamendilt solidaarselt hageja kasuks välja 40 000 euro suurune hüvitis, millele lisandub 6,75 %-line intress;
            
         
               —
            
            
               mõista õigusabi- ja kohtukulud välja Euroopa Liidult ja Euroopa Parlamendilt.
            
         
      Väited ja peamised argumendid
   
   Endine nõukogu ametnik CN soovib käesoleva hagiga saavutada sellest tekkinud varalise ja mittevaralise kahju hüvitamist, et Euroopa Parlamendi veebilehel, millele on üldsusel juurdepääs, avaldati hageja esitatud petitsioon, mis sisaldas rea isikuandmeid, sealhulgas teavet tema tervisliku seisundi ja selle kohta, et üks pereliige on puudega.
   Andmete avaldamine oli laiaulatuslik, kuna Google’i otsingumootori abil oli üldsusel võimalik parlamendi avaldatud petitsioonile ligi pääseda.
   Vaatamata hageja vaietele ei eemaldanud parlament avaldatud isikuandmeid ning lõpetas nende avaldamise alles siis, kui oli algatatud õiguskaitsemenetlus.
   Hageja esitab Euroopa Parlamendi õigusvastase käitumise esiletoomiseks järgmised väited:
   
               1.
            
            
               Euroopa inimõiguste ja põhivabaduste kaitse konventsiooni artikli 8 rikkumine;
            
         
               2.
            
            
               põhiõiguste harta artikli 8 rikkumine;
            
         
               3.
            
            
               13. detsembril 2006 vastu võetud ja Euroopa Liidu poolt 23. detsembril 2010 ratifitseeritud puuetega inimeste õiguste konventsiooni artikli 22 rikkumine;
            
         
               4.
            
            
               Euroopa Parlamendi ja nõukogu 18. detsembri 2000. aasta määruse (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, lk 1) rikkumine.